**projektas**

**reg. Nr. T-49**

**2.14. darbotvarkės klausimas**

**Pasvalio rajono savivaldybės taryba**

**Sprendimas**

**Dėl maitinimo, medikamentų, patalynės ir aprangos normatyvų pasvalio raJono socialinės globos paslaugas teikiančiose įstaigose patvirtinimo**

2019 m. kovo 20 d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 32 punktu, 16 straipsnio 2 dalies 37 punktu, 18 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 28 punktu, Lietuvos higienos normos HN 125:2011 „Suaugusių asmenų stacionarios socialinės globos įstaigos: bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. vasario 10 d. įsakymu Nr. V-133 „Dėl Lietuvos higienos normos HN 125:21011 „Suaugusių asmenų stacionarios socialinės globos įstaigos: Bendrieji sveikatos saugos reikalavimai“ patvirtinimo“, X skyriumi, Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V-394 redakcija), VII skyriumi, Pasvalio rajono savivaldybės taryba nusprendžia:

1. Patvirtinti maitinimo išlaidų finansinį normatyvą (parai) vienam socialinės globos gavėjui:

1.1. Pasvalio socialinių paslaugų centre ilgalaikės (trumpalaikės) socialinės globos – 3,50 Eur;

1.2. Pasvalio rajono sutrikusio intelekto žmonių užimtumo centre „Viltis“:

1.2.1. trumpalaikės iki 5 parų socialinės globos – 3,50 Eur;

1.2.2. dienos socialinės globos – 2,70 Eur;

1.3. Grūžių vaikų globos namuose ilgalaikės (trumpalaikės) socialinės globos:

1.3.1. nuo 3 iki 6 metų amžiaus – 3,50 Eur;

1.3.2. nuo 7 iki 18 metų amžiaus – 4,50 Eur;

1.4. Pasvalio specialiosios mokyklos Socialinės globos padalinyje:

1.4.1. dienos socialinės globos:

1.4.1.1. nuo 6 iki 10 metų amžiaus – 2,20 Eur;

1.4.1.2. nuo 11 metų ir vyresniems – 2,40 Eur;

1.4.2. trumpalaikės iki 5 parų socialinės globos:

1.4.2.1. nuo 6 iki 10 metų amžiaus – 3,00 Eur;

1.4.2.2. nuo 11 metų ir vyresniems – 3,10 Eur.

1.5. VšĮ Pasvalio ligoninės Socialinės globos padalinyje ilgalaikės (trumpalaikės) socialinės globos – 3,40 Eur.

2. Patvirtinti išlaidų medikamentams finansinį normatyvą (parai) vienam socialinės globos gavėjui:

2.1. Pasvalio socialinių paslaugų centre:

2.1.1. su sunkia negalia – 0,99 Eur;

2.1.2. senyvo amžiaus ir asmenims su negalia – 0,40 Eur;

2.2. Pasvalio rajono sutrikusio intelekto žmonių užimtumo centre „Viltis“:

2.2.1. trumpalaikės iki 5 parų su sunkia negalia – 0,05 Eur;

2.2.2. dienos ir trumpalaikės su negalia ir dienos su sunkia negalia – 0,02 Eur;

2.3. Pasvalio rajono Grūžių vaikų globos namuose – 0,70 Eur;

2.4. Pasvalio specialiosios mokyklos Socialinės globos padalinyje – 0,07 Eur;

2.5. VšĮ Pasvalio ligoninės Socialinės globos padalinyje – 1,50 Eur;

3. Patvirtinti patalynės ir aprangos finansinį normatyvą (mėnesiui) vienam socialinės globos paslaugų gavėjui:

3.1. Pasvalio socialinių paslaugų centre – 6,0 Eur;

3.2. Pasvalio rajono sutrikusio intelekto žmonių užimtumo centre „Viltis“ – 0,80 Eur;

3.3. Pasvalio rajono Grūžių vaikų globos namuose – 54,0 Eur;

3.4. Pasvalio specialiosios mokyklos Socialinės globos padalinyje:

3.4.1. dienos ir trumpalaikės iki 5 parų socialinės globos su sunkia negalia – 3,62 Eur;

4.4. Patvirtinti 20 proc. didesnius nei sprendimo 1 punkte nurodytus mitybos finansinius normatyvus:

4.1. Pasvalio socialinių paslaugų dienos centro lankytojams, pagalbos į namus ir dienos socialinės globos asmens namuose paslaugų gavėjams, darbuotojams, svečiams, Pasvalio rajono Grūžių vaikų globos namų darbuotojams ir svečiams.

4.2. Perkant maitinimo paslaugą – Pasvalio rajono sutrikusio intelekto žmonių užimtumo centrui „Viltis“ ir Pasvalio specialiajai mokyklai.

5. Patvirtinti 25 proc. didesnį nei sprendimo 1.3 punkte nurodytus mitybos finansinius normatyvus Grūžių vaikų globos namų vaikams švenčių dienomis.

6. Pripažinti netekusius galios:

6.1. Pasvalio rajono savivaldybės tarybos 2018 m. kovo 21 d. Nr. T1-55 sprendimą „Dėl maitinimo, medikamentų, patalynės ir aprangos normatyvų Pasvalio rajono socialinės globos paslaugas teikiančiose įstaigose patvirtinimo“.

6.3. Pasvalio rajono savivaldybės tarybos 2018 m. gegužės 26 d. Nr. T1- „Dėl Pasvalio rajono savivaldybės tarybos 2018 m. kovo 21 d. Nr. T1-55 „Dėl maitinimo, medikamentų, patalynės ir aprangos normatyvų Pasvalio rajono socialinės globos paslaugas teikiančiose įstaigose patvirtinimo“ pakeitimo“.

6.3. Pasvalio rajono savivaldybės tarybos 2018 m. rugsėjo 26 d. Nr. T1-202 „Dėl Pasvalio rajono savivaldybės tarybos 2018 m. kovo 21 d. Nr. T1-55 „Dėl maitinimo, medikamentų, patalynės ir aprangos normatyvų Pasvalio rajono socialinės globos paslaugas teikiančiose įstaigose patvirtinimo“ pakeitimo“.

7. Sprendimas įsigalioja nuo 2019 m. balandžio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas

Parengė

Socialinės paramos ir sveikatos skyriaus vedėja

Ramutė Ožalinskienė

2018-03-02

Suderinta DVS Nr. RTS-56

Pasvalio rajono savivaldybės tarybai

**AIŠKINAMASIS RAŠTAS**

**Dėl maitinimo, medikamentų, patalynės ir aprangos normatyvų pasvalio raJono socialinės globos paslaugas teikiančiose įstaigose patvirtinimo**

2019 m. kovo 5 d.

Pasvalys

**1. Problemos esmė** Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978, 28 punktas nustato **kasmet** įstaigų steigėjus patvirtinti mitybos, medikamentų, patalynės ir aprangos finansiniusnormatyvus. Šiuo sprendimo projektu teikiami Savivaldybės tarybai tvirtinti Socialinės globos paslaugas teikiančių įstaigų mitybos, medikamentų, patalynės ir aprangos finansiniainormatyvai (toliau – Normatyvai). Įstaigos Normatyvus apskaičiavo atsižvelgdamos į lėšų faktines 2018 m. sąnaudas bei Statistikos departamento skelbiamą informaciją apie vartojimo prekių ir paslaugų kainų pokyčius šioms trims išlaidų rūšims.

**2. Kokios siūlomos naujos teisinio reguliavimo nuostatos ir kokių rezultatų laukiama.** Priimtas sprendimas bus taikomas kaip norminis teisės aktas darant biudžeto lėšų išlaidas nustatytas mitybai, medikamentams, patalynei ir aprangai.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų nereikia. Socialinės globos paslaugas teikiančių įstaigų lėšos mitybai, medikamentams, patalynei ir aprangai lėšos paskirtos tvirtinant Savivaldybės biudžetą.

Prie aiškinamojo rašto pridedami Socialinę globą teikiančių įstaigų paaiškinimai dėl normatyvų patvirtinimo.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Įstaigoms vykdant viešųjų pirkimų konkursus dėl maisto produktų, medikamentų, patalynės ir aprangos įsigijimo normatyvai gali būti keičiami.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** Socialinė globą teikiančių įstaigų vadovai.

**6. Sprendimo projekto iniciatoriai** Savivaldybės administracijos Socialinės paramos ir sveikatos skyrius, socialinę globą teikiančių įstaigų vadovai.

**7. Sprendimo projekto rengimo metu gauti specialistų vertinimai ir išvados**

Socialinę globą teikiančių įstaigų vadovai pateikė paaiškinimus dėl Normatyvų patvirtinimo.

PRIDEDAMA. Socialinę globą teikiančių įstaigų aiškinamieji raštai.

Socialinės paramos ir sveikatos skyriau vedėja Ramutė Ožalinskienė